als_Latn dik_Latn sag_Latn
Policia u përlesh me mbështetësit nga Holanda ndërsa skuadra e tyre këtë mbrëmje do të përballet në raundin 1/16 me vendasit e Romës për Ligën e Europës, ish-Kupa “UEFA” dhe deri në 1971 “Kupa e Panaireve”
Denion Ndrenika
118 persona kërkuan ndihmë mjekësore pas përleshjeve në “Sheshin e Spanjës” (“Piazza di Spagna”) në Romë.
Disa mbështetës të skuadrës futbollistike nga Holanda, Fejënord i Roterdamit (Feyenoord) janë plagosur në kryeqendrën italiane Romë nga policia vendase.
Nga 13 të plagosurit, sipas agjencisë italiane të lajmeve “ANSA”, janë 10 agjentë dhe tre holandezë, të cilët i quajti “huliganë”.
Policia italiane ndaloi 33 dhe arrestoi 23 holandezë pasi përdori gazin lotsjellës për të shpërndarë përleshjet e dhunshme.
Të dhënat e para tregojnë se më shumë se 5 mijë holandezë janë në Romë, pa u saktësuar se sa u përfshinë në përleshje me tifozët vendas në “Campo de’ Fiori”.
Policia u përlesh me mbështetësit nga Holanda ndërsa skuadra e tyre këtë mbrëmje do të përballet në raundin 1/16 me vendasit e Romës për Ligën e Europës, ish-Kupa “UEFA” dhe deri në 1971 “Kupa e Panaireve”.
Autoritetet thonë se 1300 forca të policisë, karabinerisë dhe sigurisë janë në rrugët e Romës të angazhuar për rivendosjen e rendit.
Gazeta holandeze “De Telegraaf” në versionin online raportoi se “shkallët në “Sheshin e Spanjës” janë shkatërruar” nga ata që njejtë si “ANSA” i quajti “huliganë”:
“Huliganët shkatërrojnë Romën”-ishte titulli i gazetës holandeze që shkruante për “përleshje të reja në Romë”.
“E enjtja pasdite u rikthye me trazira në qendër të Romës. Në të famshmet “Shkallët Spanjolle” huliganët e Fejënordit u ndeshën ballë për ballë me policinë e ndërhyrjes së shpejtë”-shkruante “De Telegraaf”.
als_Latn epo_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn